title: Smernica Komisie 2008/44/ES zo 4. apríla 2008 , ktorou sa mení a dopĺňa smernica Rady 91/414/EHS s cieľom zaradiť bentiavalikarb, boskalid, karvón, fluoxastrobín, Paecilomyces lilacinus a protiokonazol medzi účinné látky (Text s významom pre EHP)

text:
               5.4.2008

               SK

               Úradný vestník Európskej únie

               L 94/13

      SMERNICA KOMISIE 2008/44/ES
   zo 4. apríla 2008,
   ktorou sa mení a dopĺňa smernica Rady 91/414/EHS s cieľom zaradiť bentiavalikarb, boskalid, karvón, fluoxastrobín, Paecilomyces lilacinus a protiokonazol medzi účinné látky
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh (1), a najmä na jej článok 6 ods. 1,
   keďže:

               (1)

               V súlade s článkom 6 ods. 2 smernice 91/414/EHS dostalo Belgicko 19. apríla 2002 od spoločnosti Kumiai Chemicals Industry Co Ltd žiadosť o zaradenie účinnej látky bentiavalikarb do prílohy I k smernici 91/414/EHS. Rozhodnutie Komisie 2003/35/ES (2) potvrdilo, že dokumentácia je „úplná“ v tom zmysle, že v zásade spĺňa požiadavky týkajúce sa údajov a informácií stanovené v prílohách II a III k smernici 91/414/EHS.

               (2)

               V súlade s článkom 6 ods. 2 smernice 91/414/EHS dostalo Nemecko 26. apríla 2001 od spoločnosti BASF AG žiadosť o zaradenie účinnej látky boskalid do prílohy I k smernici 91/414/EHS. Rozhodnutie Komisie 2002/268/ES (3) potvrdilo, že dokumentácia je „úplná“ v tom zmysle, že v zásade spĺňa požiadavky týkajúce sa údajov a informácií stanovené v prílohách II a III k smernici 91/414/EHS.

               (3)

               V súlade s článkom 6 ods. 2 smernice 91/414/EHS dostalo Holandsko 26. marca 1997 od spoločnosti Luxan B.V. žiadosť o zaradenie účinnej látky karvón do prílohy I k smernici 91/414/EHS. Rozhodnutie Komisie 1999/610/ES (4) potvrdilo, že dokumentácia je „úplná“ v tom zmysle, že v zásade spĺňa požiadavky týkajúce sa údajov a informácií stanovené v prílohách II a III k smernici 91/414/EHS.

               (4)

               V súlade s článkom 6 ods. 2 smernice 91/414/EHS dostalo Spojené kráľovstvo 25. marca 2002 od spoločnosti Bayer AG žiadosť o zaradenie účinnej látky fluoxastrobín do prílohy I k smernici 91/414/EHS. Rozhodnutie 2003/35/ES potvrdilo, že dokumentácia je „úplná“ v tom zmysle, že v zásade spĺňa požiadavky týkajúce sa údajov a informácií stanovené v prílohách II a III k smernici 91/414/EHS.

               (5)

               V súlade s článkom 6 ods. 2 smernice 91/414/EHS dostalo Belgicko 15. septembra 2002 od spoločnosti Prophyta žiadosť o zaradenie účinnej látky Paecilomyces lilacinus kmeň 251 (ďalej len „Paecilomyces lilacinus“) do prílohy I k smernici 91/414/EHS. Rozhodnutie Komisie 2003/305/ES (5) potvrdilo, že dokumentácia je „úplná“ v tom zmysle, že v zásade spĺňa požiadavky týkajúce sa údajov a informácií stanovené v prílohách II a III k smernici 91/414/EHS.

               (6)

               V súlade s článkom 6 ods. 2 smernice 91/414/EHS dostalo Spojené kráľovstvo 25. marca 2002 od spoločnosti Bayer CropScience žiadosť o zaradenie účinnej látky protiokonazol do prílohy I k smernici 91/414/EHS. Rozhodnutie 2003/35/ES potvrdilo, že dokumentácia je „úplná“ v tom zmysle, že v zásade spĺňa požiadavky týkajúce sa údajov a informácií stanovené v prílohách II a III k smernici 91/414/EHS.

               (7)

               Účinky týchto účinných látok na ľudské zdravie a životné prostredie boli hodnotené v súlade s ustanoveniami článku 6 ods. 2 a 4 smernice 91/414/EHS pre spôsoby použitia navrhované žiadateľmi. Stanovené spravodajské členské štáty predložili Komisii návrh hodnotiacej správy 13. apríla 2004 (pre bentiavalikarb), 22. novembra 2002 (pre boskalid), 16. októbra 2000 (pre karvón), 2. septembra 2003 (pre fluoxastrobín), 3. novembra 2004 (pre Paecilomyces lilacinus) a 18. októbra 2004 (pre protiokonazol).

               (8)

               Hodnotiace správy boli partnersky preskúmané členskými štátmi a pracovnou skupinou EFSA pre hodnotenie a 15. júna 2007 boli predložené Komisii formou vedeckej správy EFSA pre fluoxastrobín (6) a Paecilomyces lilacinus
                   (7) a 12. júla 2007 pre bentiavalikarb (8) a protiokonazol (9). Tieto správy a návrhy hodnotiacich správ pre boskalid a karvón preskúmali členské štáty a Komisia v rámci Stáleho výboru pre potravinový reťazec a zdravie zvierat a prieskum bol ukončený 22. januára 2008 vo forme revíznych správ Komisie pre bentiavalikarb, boskalid, karvón, fluoxastrobín, Paecilomyces lilacinus a protiokonazol.

               (9)

               Viaceré vykonané skúmania odhalili, že sa dá očakávať, že prípravky na ochranu rastlín obsahujúce uvedené účinné látky vo všeobecnosti splnia požiadavky stanovené v článku 5 ods. 1 písm. a) a b) a v článku 5 ods. 3 smernice 91/414/EHS najmä z hľadiska spôsobov používania, ktoré boli skúmané a podrobne uvedené v revíznej správe Komisie. Je preto vhodné začleniť bentiavalikarb, boskalid, karvón, fluoxastrobín, Paecilomyces lilacinus a protiokonazol do prílohy I k uvedenej smernici s cieľom zabezpečiť udeľovanie povolení pre prípravky na ochranu rastlín s obsahom týchto účinných látok vo všetkých členských štátoch v súlade s ustanoveniami uvedenej smernice.

               (10)

               Bez toho, aby bol dotknutý uvedený záver, je vhodné získať ďalšie informácie o určitých konkrétnych otázkach týkajúcich sa fluoxastrobínu a protiokonazolu. V článku 6 ods. 1 smernice 91/414/EHS sa ustanovuje, že zaradenie látky do prílohy I môže podliehať určitým podmienkam. Je preto vhodné vyžadovať, aby bol fluoxastrobín podrobený ďalšiemu preskúmaniu s cieľom potvrdiť posúdenie rizika v súvislosti s povrchovými vodami a s metabolitmi iných zvierat ako potkanov a aby bol protiokonazol podrobený ďalšiemu preskúmaniu s cieľom potvrdiť posúdenie rizika s ohľadom na deriváty metabolitov triazolu a rizika pre vtáctvo a cicavce živiace sa zrnom a aby takéto štúdie predkladali oznamovatelia.

               (11)

               Bez toho, aby boli dotknuté povinnosti stanovené v smernici 91/414/EHS, by sa v dôsledku začlenenia účinnej látky do prílohy I mala členským štátom po zaradení poskytnúť lehota šiestich mesiacov na preskúmanie existujúcich dočasných povolení pre prípravky na ochranu rastlín obsahujúce bentiavalikarb, boskalid, karvón, fluoxastrobín, Paecilomyces lilacinus alebo protiokonazol na zabezpečenie splnenia požiadaviek stanovených v smernici 91/414/EHS, najmä v jej článku 13, a príslušných podmienok stanovených v prílohe I. Členské štáty by súčasné dočasné povolenia mali pretransformovať na trvalé povolenia, zmeniť a doplniť ich, prípadne ich odobrať v súlade s ustanoveniami smernice 91/414/EHS. Odchylne od uvedeného termínu by malo byť poskytnuté dlhšie obdobie na predloženie a posúdenie úplnej dokumentácie prílohy III pre každý prípravok na ochranu rastlín pre každé plánované použitie v súlade s jednotnými zásadami ustanovenými v smernici 91/414/EHS.

               (12)

               Je preto vhodné smernicu 91/414/EHS zodpovedajúcim spôsobom zmeniť a doplniť.

               (13)

               Opatrenia stanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TÚTO SMERNICU:
   Článok 1
   Príloha I k smernici 91/414/EHS sa mení a dopĺňa tak, ako je stanovené v prílohe k tejto smernici.
   Článok 2
   1.   Členské štáty prijmú a uverejnia najneskôr do 31. januára 2009 zákony, iné právne predpisy a správne opatrenia potrebné na dosiahnutie súladu s touto smernicou. Členské štáty bezodkladne oznámia Komisii znenie týchto ustanovení a tabuľku zhody medzi týmito ustanoveniami a touto smernicou.
   Tieto ustanovenia uplatňujú od 1. februára 2009.
   Členské štáty uvedú priamo v prijatých ustanoveniach alebo pri ich úradnom zverejnení odkaz na túto smernicu. Spôsob uvedenia tohto odkazu určia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   1.   V súlade so smernicou 91/414/EHS členské štáty v prípade potreby do 31. januára 2009 zmenia a doplnia alebo odoberú existujúce povolenia pre prípravky na ochranu rastlín obsahujúce bentiavalikarb, boskalid, karvón, fluoxastrobín, Paecilomyces lilacinus alebo protiokonazol ako účinnú látku. Do tohto dátumu overia najmä to, či sú podmienky prílohy I k uvedenej smernici týkajúce sa bentiavalikarbu, boskalidu, karvónu, fluoxastrobínu, Paecilomyces lilacinus alebo protiokonazolu splnené, s výnimkou tých, ktoré sú stanovené v časti B položky týkajúcej sa tejto účinnej látky, a či držiteľ povolenia má dokumentáciu spĺňajúcu požiadavky prílohy II k uvedenej smernici alebo má k nej prístup v súlade s podmienkami článku 13 ods. 2 uvedenej smernice.
   2.   Odchylne od odseku 1 členské štáty v súlade s jednotnými zásadami ustanovenými v prílohe VI k smernici 91/414/EHS prehodnotia každý povolený prípravok na ochranu rastlín obsahujúci bentiavalikarb, boskalid, karvón, fluoxastrobín, Paecilomyces lilacinus alebo protiokonazol ako jedinú účinnú látku alebo jednu z viacerých účinných látok, z ktorých všetky sú uvedené v prílohe I k smernici 91/414/EHS, najneskôr do 31. júla 2008, a to na základe dokumentácie spĺňajúcej požiadavky prílohy III k uvedenej smernici a s prihliadnutím na časť B tvoriacu súčasť prílohy I k uvedenej smernici súvisiacu s údajmi týkajúcimi sa bentiavalikarbu, boskalidu, karvónu, fluoxastrobínu, Paecilomyces lilacinus alebo protiokonazolu. Na základe tohto hodnotenia určia, či prípravok spĺňa podmienky stanovené v článku 4 ods. 1 písm. b), c), d) a e) smernice 91/414/EHS.
   Po tomto určení členské štáty:

               a)

               v prípade prípravku, ktorý obsahuje bentiavalikarb, boskalid, karvón, fluoxastrobín, Paecilomyces lilacinus alebo protiokonazol ako jedinú účinnú látku, podľa potreby zmenia a doplnia alebo odoberú povolenie najneskôr do 31. januára 2010, alebo

               b)

               v prípade prípravku, ktorý obsahuje bentiavalikarb, boskalid, karvón, fluoxastrobín, Paecilomyces lilacinus alebo protiokonazol ako jednu z niekoľkých účinných látok, podľa potreby zmenia a doplnia alebo odoberú povolenie najneskôr do 31. januára 2010 alebo do dátumu, ktorý je stanovený pre takúto zmenu a doplnenie alebo odobratie v príslušnej smernici alebo smerniciach, ktorými sa dopĺňala príslušná látka alebo látky do prílohy I k smernici 91/414/EHS, podľa toho, ktorý dátum je neskorší.

         Článok 4
   Táto smernica nadobúda účinnosť 1. augusta 2008
   Článok 5
   Táto smernica je určená členským štátom.

      V Bruseli 4. apríla 2008

            Za Komisiu

         Androulla VASSILIOU

            členka Komisie

      (1)  Ú. v. ES L 230, 19.8.1991, s. 1. Smernica naposledy zmenená a doplnená smernicou Komisie 2008/41/ES (Ú. v. EÚ L 89, 1.4.2008, s. 12).

      (2)  Ú. v. ES L 11, 16.1.2003, s. 52.

      (3)  Ú. v. ES L 92, 9.4.2002, s. 34.

      (4)  Ú. v. ES L 242, 14.9.1999, s. 29.

      (5)  Ú. v. EÚ L 112, 6.5.2003, s. 10.

      (6)  Vedecká správa EFSA (2007) 102, s. 1 – 84, Záver z partnerského preskúmania posúdenia rizika pesticídov s účinnou látkou fluoxastrobín (finalizovaná: 13. júna 2007).

      (7)  Vedecká správa EFSA (2007) 103, s. 1 – 35, Záver z partnerského preskúmania posúdenia rizika pesticídov s účinnou látkou Paecilomyces lilacinus kmeň 251 (finalizovaná: 13. júna 2007).

      (8)  Vedecká správa EFSA (2007) 107, s. 1 – 81, Záver z partnerského preskúmania posúdenia rizika pesticídov s účinnou látkou bentiavalikarb (finalizovaná: 12. júla 2007).

      (9)  Vedecká správa EFSA (2007) 106, s. 1 – 98, Záver z partnerského preskúmania posúdenia rizika pesticídov s účinnou látkou protiokonazol (finalizovaná: 12. júla 2007).

      PRÍLOHA
      Na koniec tabuľky v prílohe I k smernici 91/414/EHS sa dopĺňajú tieto riadky:

                     Číslo

                     Bežný názov, identifikačné čísla

                     Názov IUPAC

                     Čistota (1)

                     Nadobudnutie účinnosti

                     Skončenie platnosti zaradenia

                     Osobitné ustanovenia

                     „169

                     bentiavalikarb
                     č. CAS 413615-35-7
                     č. CIPAC 744

                     kyselina [(S)-1-{[(R)-1-(6-fluór-1,3-benzotiazol-2-yl) etyl]karbamoyl}-2-metylpropyl]karbámová

                     ≥ 910 g/kg
                     Uvedené výrobné nečistoty predstavujú závažné toxikologické riziko a v rámci technického materiálu ich obsah nesmie prekročiť určitú hodnotu:

                                 6,6′-difluór-2,2′-dibenzotiazol: < 3,5 mg/kg

                                 bis(2-amino-5-fluórfenyl) disulfid: < 14 mg/kg

                     1. augusta 2008

                     31. júla 2018

                     Časť A
                     Povolené môžu byť len spôsoby použitia ako fungicíd.
                     Časť B
                     Na uplatňovanie jednotných zásad prílohy VI sa zohľadnia závery revíznej správy týkajúcej sa bentiavalikarbu finalizovanej Stálym výborom pre potravinový reťazec a zdravie zvierat 22. januára 2008, a najmä jej dodatky I a II.
                     Pri tomto celkovom hodnotení musia členské štáty venovať osobitnú pozornosť:

                                 —

                                 bezpečnosti operátora,

                                 —

                                 ochrane necieľových článkonožcov.

                           Podmienky použitia by v prípade potreby mali zahŕňať primerané opatrenia na zníženie rizika.
                     Pri posudzovaní žiadostí o povolenie prípravkov na ochranu rastlín, ktoré obsahujú bentiavalikarb, na iné použitia ako v skleníkoch venujú členské štáty osobitnú pozornosť kritériám v článku 4 ods. 1 písm. b) a zabezpečia, aby pred udelením povolenia boli poskytnuté všetky potrebné údaje a informácie.
                     Členské štáty informujú Komisiu v súlade s článkom 13 ods. 5 o špecifikácii technického materiálu, ktorý bol komerčne vyrobený.

                     170

                     boskalid
                     č. CAS 188425-85-6
                     č. CIPAC 673

                     2-chlór-N-(4′-chlórbifenyl-2-yl)nikotínamid

                     ≥ 960 g/kg

                     1. augusta 2008

                     31. júla 2018

                     Časť A
                     Povolené môžu byť len spôsoby použitia ako fungicíd.
                     Časť B
                     Na uplatňovanie jednotných zásad prílohy VI sa zohľadnia závery revíznej správy týkajúcej sa boskalidu finalizovanej Stálym výborom pre potravinový reťazec a zdravie zvierat 22. januára 2008, a najmä jej dodatky I a II.
                     Pri tomto celkovom hodnotení musia členské štáty venovať osobitnú pozornosť:

                                 —

                                 bezpečnosti operátora,

                                 —

                                 dlhodobému riziku pre vtáky a pôdne organizmy,

                                 —

                                 riziku akumulácie v pôde, ak sa látka využíva pri viacročných plodinách alebo nasledujúcich plodinách v prípade striedavého obrábania pôdy.

                           Podmienky použitia by v prípade potreby mali zahŕňať primerané opatrenia na zníženie rizika.

                     171

                     karvón
                     č. CAS 99-49-0 (d/l zmes)
                     č. CIPAC 602

                     5-izopropenyl-2-metylcyklohex-2-én-1-ón

                     ≥ 930 g/kg s pomerom d/l minimálne 100 : 1

                     1. augusta 2008

                     31. júla 2018

                     Časť A
                     Povolené môžu byť len spôsoby použitia ako rastový regulátor rastlín.
                     Časť B
                     Na uplatňovanie jednotných zásad prílohy VI sa zohľadnia závery revíznej správy týkajúcej sa karvónu finalizovanej Stálym výborom pre potravinový reťazec a zdravie zvierat 22. januára 2008, a najmä jej dodatky I a II.
                     Pri tomto celkovom hodnotení musia členské štáty venovať osobitnú pozornosť riziku, ktorému sú vystavení operátori.
                     Podmienky použitia by v prípade potreby mali zahŕňať opatrenia na zníženie rizika.

                     172

                     fluoxastrobín
                     č. CAS 361377-29-9
                     č. CIPAC 746

                     (E)-{2-[6-(2-chlórfenoxy)-5-fluórpyrimidín-4-yloxy]fenyl}(5,6-dihydro-1,4,2-dioxazín-3-yl)metanón O-metyloxím

                     ≥ 940 g/kg

                     1. augusta 2008

                     31. júla 2018

                     Časť A
                     Povolené môžu byť len spôsoby použitia ako fungicíd.
                     Časť B
                     Na uplatňovanie jednotných zásad prílohy VI sa zohľadnia závery revíznej správy týkajúcej sa fluoxastrobínu finalizovanej Stálym výborom pre potravinový reťazec a zdravie zvierat 22. januára 2008, a najmä jej dodatky I a II.
                     Pri tomto celkovom hodnotení musia členské štáty venovať osobitnú pozornosť:

                                 —

                                 bezpečnosti operátora, najmä pri narábaní s nerozriedeným koncentrátom. Podmienky použitia by mali zahŕňať primerané ochranné opatrenia, ako je napríklad nasadenie ochranného krytu na tvár,

                                 —

                                 ochrane vodných organizmov. V prípade potreby by sa mali uplatniť opatrenia na zníženie rizika, ako sú napríklad ochranné pásma,

                                 —

                                 hladinám rezíduí metabolitov fluoxastrobínu tam, kde sa slama z postrekovaných oblastí používa ako krmivo pre zvieratá. V prípade potreby by podmienky použitia mali zahŕňať obmedzenia týkajúce sa kŕmenia zvierat,

                                 —

                                 riziku akumulácie na pôdnom povrchu, ak sa látka využíva pri viacročných plodinách alebo nasledujúcich plodinách v prípade striedavého obrábania pôdy.

                           Podmienky použitia by v prípade potreby mali zahŕňať opatrenia na zníženie rizika.
                     Príslušné členské štáty požiadajú o predloženie:

                                 —

                                 údajov umožňujúcich úplné posúdenie rizika týkajúceho sa vôd, zohľadňujúc úlet pri postreku, odtok, odvodnenie a účinnosť potenciálnych opatrení na zníženie rizika,

                                 —

                                 údajov týkajúcich sa toxicity metabolitov u iných zvierat ako potkanov v prípade, že sa slama z postrekovaných oblastí používa ako krmivo.

                           Zabezpečia, aby oznamovateľ, na ktorého žiadosť bol fluoxastrobín zaradený do tejto prílohy, poskytol Komisii takéto štúdie do 2 rokov od nadobudnutia účinnosti smernice o zaradení.

                     173

                        Paecilomyces lilacinus (Thom)
                     Samson 1974 kmeň 251 (AGAL: č. 89/030550)
                     č. CIPAC 753

                     neuplatňuje sa

                     1. augusta 2008

                     31. júla 2018

                     Časť A
                     Povolené môžu byť len spôsoby použitia ako nematocíd.
                     Časť B
                     Na uplatňovanie jednotných zásad prílohy VI sa zohľadnia závery revíznej správy týkajúcej sa Paecilomyces lilacinus finalizovanej Stálym výborom pre potravinový reťazec a zdravie zvierat 22. januára 2008, a najmä jej dodatky I a II.
                     Pri tomto celkovom hodnotení musia členské štáty venovať osobitnú pozornosť:

                                 —

                                 bezpečnosti operátora (hoci nebolo potrebné stanoviť prijateľnú úroveň vystavenia operátora, vo všeobecnosti platí, že mikroorganizmy by sa mali považovať za organizmy potenciálne zvyšujúce citlivosť),

                                 —

                                 ochrane necieľových článkonožcov žijúcich na listoch.

                           Podmienky použitia by v prípade potreby mali zahŕňať opatrenia na zníženie rizika.

                     174

                     protiokonazol
                     č. CAS 178928-70-6
                     č. CIPAC 745

                     (RS)-2-[2-(1-chlórocyklopropyl)-3-(2-chlórfenyl)-2-hydroxypropyl]-2,4-dihydro-1,2,4-triazol-3-tión

                     ≥ 970 g/kg
                     Uvedené výrobné nečistoty predstavujú závažné toxikologické riziko a v rámci technického materiálu ich obsah nesmie prekročiť určitú hodnotu:

                                 —

                                 toluén: < 5 g/kg

                                 —

                                 protiokonazol-desthio (2-(1-chlórcyklopropyl)1-(2-chlórfenyl)-3-(1,2,4-triazol-1-yl)-propán-2-ol): < 0,5 g/kg (limit určenia)

                     1. augusta 2008

                     31. júla 2018

                     Časť A
                     Povolené môžu byť len spôsoby použitia ako fungicíd.
                     Časť B
                     Na uplatňovanie jednotných zásad prílohy VI sa zohľadnia závery revíznej správy týkajúcej sa protiokonazolu finalizovanej Stálym výborom pre potravinový reťazec a zdravie zvierat 22. januára 2008, a najmä jej dodatky I a II.
                     Pri tomto celkovom hodnotení musia členské štáty venovať osobitnú pozornosť:

                                 —

                                 bezpečnosti operátora pri aplikovaní striekaním. Podmienky používania by mali zahŕňať primerané ochranné opatrenia,

                                 —

                                 ochrane vodných organizmov. V prípade potreby by sa mali uplatniť opatrenia na zníženie rizika, ako sú napríklad ochranné pásma,

                                 —

                                 ochrane vtákov a malých cicavcov. V prípade potreby by sa mali uplatniť opatrenia na zníženie rizika.

                           Podmienky použitia by v prípade potreby mali zahŕňať opatrenia na zníženie rizika.
                     Príslušné členské štáty požiadajú o predloženie:

                                 —

                                 údajov umožňujúcich posúdenie vystavenia spotrebiteľov derivátom metabolitov triazolu v prvotných plodinách, v striedajúcich sa plodinách a vo výrobkoch živočíšneho pôvodu,

                                 —

                                 porovnania spôsobu pôsobenia protiokonazolu a derivátov metabolitov triazolu umožňujúcich posúdenie toxicity vyplývajúcej z kombinovaného vystavenia týmto zlúčeninám,

                                 —

                                 údajov týkajúcich sa dlhodobého ohrozenia vtáctva živiaceho sa zrnom a cicavcov, vyplývajúceho z používania protiokonazolu, ak sa látka používa na ošetrovanie osiva.

                           Zabezpečia, aby oznamovateľ, na ktorého žiadosť bol protiokonazol zaradený do tejto prílohy, poskytol Komisii takéto štúdie do 2 rokov od nadobudnutia účinnosti smernice o zaradení.“

         (1)  Ďalšie podrobnosti týkajúce sa identity a špecifikácie účinných látok sú uvedené v revíznej správe.


title: Jedenásta smernica Rady z 26. marca 1980 o zosúladení právnych predpisov členských štátov týkajúcich sa daní z obratu — vyňatie francúzskych zámorských departementov z pôsobnosti smernice 77/388/EHS

text:
Dôležité právne oznámenie

|

31980L0368

Úradný vestník L 090 , 03/04/1980 S. 0041 - 0041 Fínske špeciálne vydanie: Kapitola 1 Zväzok 2 S. 0003  Grécke špeciálne vydanie: Kapitola 09 Zväzok 1 S. 0120  Švédske špeciálne vydanie: Kapitola 1 Zväzok 2 S. 0003  Španielske špeciálne vydanie: Kapitola 09 Zväzok 1 S. 0125  Portugalské špeciálne vydanie Kapitola 09 Zväzok 1 S. 0125

		Jedenásta smernica Radyz 26. marca 1980o zosúladení právnych predpisov členských štátov týkajúcich sa daní z obratu — vyňatie francúzskych zámorských departementov z pôsobnosti smernice 77/388/EHS(80/368/EHS)RADA EURÓPSKYCH SPOLOČENSTIEV,berúc do úvahy Zmluvu o založení Európskeho hospodárskeho spoločenstva, najmä jej články 99 a 100,berúc do úvahy návrh Komisie,keďže tretí pododsek článku 227 (2) zmluvy požaduje, aby ustanovizne spoločenstva v rámci postupov uvedených v zmluve venovali pozornosť tomu, aby bol možný hospodársky a spoločenský rozvoj francúzskych zámorských departementov;keďže v súlade s rozhodnutím, ktoré vyniesol Súdny dvor 10. októbra 1978 v prípade 148/77, pre francúzske zámorské departementy platí zmluva a odvodené právne predpisy spoločenstva, ak orgány spoločenstva neprijmú rozhodnutie o opatreniach zvlášť zameraných predovšetkým na hospodárske a sociálne podmienky tých území;keďže z dôvodov súvisiacich s ich zemepisnou, hospodárskou a spoločenskou situáciou francúzske zámorské departementy by mali byť vyňaté z pôsobnosti spoločného systému dane z pridanej hodnoty, ako ho zaviedla smernica Rady 77/388/EHS [1];keďže zavedenie tejto smernice nevyžaduje žiadnu zmenu právnych predpisov členských štátov,PRIJALA TÚTO SMERNICU:Článok 1"— Francúzska republika:- zámorské departementy."Článok 2Táto smernica nadobúda účinnosť l. januára 1979.Článok 3Táta smernica je adresovaná členským štátom.V Bruseli 26. marca 1980Za RadupredsedaG. Marcora[1] Ú. v. ES L 145, 13.6.1977, s. 1.--------------------------------------------------


title: Smernica Rady z 22. decembra 1986 o aproximácii zákonov, iných právnych predpisov a správnych opatrení členských štátov, ktoré sa týkajú spotrebiteľského úveru

text:
Dôležité právne oznámenie

|

31987L0102

Úradný vestník L 042 , 12/02/1987 S. 0048 - 0053 Fínske špeciálne vydanie: Kapitola 15 Zväzok 7 S. 0202  Švédske špeciálne vydanie: Kapitola 15 Zväzok 7 S. 0202

		Smernica Radyz 22. decembra 1986o aproximácii zákonov, iných právnych predpisov a správnych opatrení členských štátov, ktoré sa týkajú spotrebiteľského úveru(87/102/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, najmä na článok 100,so zreteľom na návrh Komisie [1],so zreteľom na stanovisko Zhromaždenia [2],so zreteľom na stanovisko Hospodárskeho a sociálneho výboru [3],keďže v oblasti spotrebiteľského úveru existujú v právnych predpisoch členských štátov rozsiahle rozdiely;keďže tieto rozdiely v právnych predpisoch môžu viesť ku skresleniu súťaže medzi poskytovateľmi úveru v spoločnom trhu;keďže tieto rozdiely obmedzujú príležitosti, ktoré spotrebiteľ má, aby v členských štátoch získal úver; keďže ovplyvňujú objem a povahu žiadaného úveru a tiež obchod s tovarom a službami;keďže v konečnom dôsledku tieto rozdiely majú vplyv na voľný pohyb tovarov a služieb, ktoré môže spotrebiteľ získať na úver, a tak priamo ovplyvňujú fungovanie spoločného trhu;keďže vytvorenie spoločného trhu v spotrebiteľskom trhu, za súčasného zvyšovania objemu úveru, ktorý môže spotrebiteľ získať v spoločenstve, by bolo rovnako prospešné spotrebiteľom, poskytovateľom úveru, výrobcom, veľkoobchodníkom a maloobchodníkom s tovarom i zabezpečovateľom služieb;keďže programy Európskeho hospodárskeho spoločenstva pre ochranu spotrebiteľa a informačnú politiku [4]okrem iného zabezpečia, že spotrebiteľ by mal byť chránený proti nečestným úverovým podmienkam a že harmonizácia všeobecných podmienok riadenia spotrebiteľského úveru by bola zohľadňovaná ako prioritná;keďže rozdiely medzi právnym predpisom a praxou vedú k nerovnakej ochrane spotrebiteľa v oblasti spotrebiteľského úveru od jedného členského štátu k druhému;keďže v priebehu posledných rokov došlo k veľkej zmene v typoch úverov, ktoré sú k dispozícii a sú využívané spotrebiteľmi; keďže sa objavili nové formy spotrebiteľského úveru a pokračuje ich rozvoj;keďže spotrebiteľ by mal dostávať zodpovedajúce informácie o podmienkach a cene úveru a o svojich záväzkoch; keďže tieto informácie by mali navzájom obsahovať ročnú percentuálnu mieru poplatkov za úver, alebo ak chýba, celkovú sumu, ktorú musí spotrebiteľ zaplatiť za úver; keďže je neuzavreté rozhodnutie vo veci metódy alebo metód kalkulácie ročnej percentuálnej miery poplatku v spoločenstve, členský štát by mal byť schopný zachovať existujúce metódy a spôsoby kalkulácie tejto miery alebo, ak chýba, mal by pre spotrebiteľa stanoviť ustanovenia na určenie celkových nákladov na úver;keďže údaje o úvere môžu byť pre spotrebiteľa nevýhodné; keďže lepšia ochrana spotrebiteľa sa môže dosiahnuť prijatím určitých požiadaviek, ktoré sa majú uplatňovať na všetky formy úveru;keďže, so zreteľom na charakter určitých úverových dohôd alebo typov transakcie, tieto dohody alebo transakcie by sa mali čiastočne alebo úplne vylúčiť z pôsobnosti tejto smernice;keďže by členským štátom malo by umožnené, po porade s Komisiou, vylúčiť z pôsobnosti tejto smernice určité formy úveru nekomerčného charakteru, ktoré sa poskytujú za určitých podmienok;keďže praktiky existujúce v niektorých členských štátoch, pri rešpektovaní autentických dokumentov predložených pred notára alebo sudcu, sú také, že vydanie uplatnení určitých ustanovení tejto smernice je v prípade takýchto dokumentov zbytočné; keďže by malo byť pre členské štáty možné takéto dokumenty vylúčiť z pôsobnosti týchto ustanovení;keďže úverové zmluvy na veľmi vysoké finančné čiastky majú tendenciu odlišovať sa od bežných spotrebiteľských úverových zmlúv; keďže uplatňovanie opatrení tejto smernice na dané zmluvy u veľmi malých čiastok by mohla viesť k nežiaducim administratívnym nákladom u spotrebiteľov ako aj poskytovateľov úverov; keďže zmluvy nad a pod špecifikovanými finančnými limitmi by sa preto mali z tejto smernice vylúčiť;keďže ustanovenie o informáciách o nákladoch na úver v inzercii a obchodných priestoroch veriteľa alebo úverového makléra môže uľahčiť spotrebiteľovi porovnanie rozdielnych ponúk;keďže ochrana spotrebiteľa sa naďalej zlepšuje, ak sú úverové zmluvy koncipované písomne a obsahujú určité minimálne náležitosti, ktoré sa týkajú kontraktačných údajov;keďže v prípade úveru poskytnutého na nákup tovaru, členské štáty určia podmienky, za ktorých môže byť zmenené vlastníctvo k tovaru, najmä ak spotrebiteľ nedal svoj súhlas; keďže vyúčtovanie medzi stranami na základe zmeny vlastníctva tovaru by sa malo uskutočniť tak, aby sa zabezpečilo, že táto zmena vlastníctva tovaru nepovedie k protiprávnemu obohacovaniu;keďže spotrebiteľovi by malo byť umožnené zrušiť svoje záväzky pred uplynutím lehoty; keďže spotrebiteľ by mal byť oprávnený, aby celkové náklady na úver znížil o zodpovedajúcu čiastku;keďže by nemalo byť možné na základe úverovej zmluvy pripustiť podpísanie takých práv veriteľa, ktoré môžu spôsobiť zoslabenie pozície spotrebiteľa;keďže tie členské štáty, ktoré spotrebiteľovi umožňujú využívať zmenky, dlžné úpisy alebo šeky v spojitosti s úverovými zmluvami, by mali zabezpečiť, že spotrebiteľ je vhodne chránený, ak takéto nástroje využíva;keďže spotrebiteľ, ktorý kontrahoval tovar alebo služby, aby ich mohol získať na úver, by mal mať, prinajmenšom za doleuvedených okolností, svoje práva voči poskytovateľovi úveru, ktoré by boli nad rámec bežných kontraktačných práv voči nemu a dodávateľom tovaru a služieb; keďže horeuvedené okolnosti sú také, za ktorých poskytovateľ úveru a dodávateľ tovaru a služieb majú vopred uzatvorenú dohodu, na základe ktorej je úver výlučne k dispozícii zo strany poskytovateľa úveru smerom ku zákazníkom tohto dodávateľa s cieľom dať na základe uvedeného spotrebiteľovi možnosť získať tovar a služby;keďže ECU je tým, čo bolo definované v nariadení Rady (EHS) č. 3180/78 [5], naposledy zmenenom nariadením (EHS) č. 2626/84 [6]; keďže členské štáty by mali mať do určitej miery voľnosť pri zaokrúhľovaní čiastok v národnej mene, ktoré vyplývajú z prevodu čiastok vyjadrených v tejto smernici v ECU; keďže sumy v tejto smernici by mali byť pravidelne prehodnocované s prihliadnutím na hospodárske a menové trendy v spoločenstve a, ak je to potrebné, aj revidované;keďže by mali byť členskými štátmi prijaté vhodné opatrenia pre autorizáciu osôb ponúkajúcich úver alebo zaobstaranie úverových zmlúv, alebo pre inšpekciu a monitorovanie aktivít osôb, ktoré poskytujú úver alebo vykonávajú činnosti, ktoré smerujú k získaniu úveru alebo umožňujú spotrebiteľovi požiadať o úverovú zmluvu alebo úverové podmienky;keďže by úverové zmluvy nemali na škodu spotrebiteľa znižovať hodnotu ustanovení prijatých v rámci plnenia tejto smernice alebo korešpondujúcich s jej ustanoveniami; keďže by sa dané ustanovenia nemali obchádzať na základe spôsobu, ktorým sú tieto zmluvy formulované;keďže vzhľadom k určitému stupňu aproximácie právnych predpisov, nariadení a administratívnych ustanovení členských štátov, ktoré táto smernica ustanovuje a ktoré sa týkajú spotrebiteľského úveru a určitej úrovne ochrany spotrebiteľa, nemalo by sa členským štátom brániť ponechať si alebo prijať prísnejšie opatrenia k ochrane spotrebiteľa v súvislosti s ich záväzkami, ktoré vyplývajú zo zmluvy;keďže by Komisia mala predložiť Rade najneskôr 1. januára 1995 správu, ktorá sa týka fungovania tejto smernice,PRIJALA TÚTO SMERNICU:Článok 11. Táto smernica platí pre úverové zmluvy.2. Na účely tejto smernice:a) "spotrebiteľ" je fyzická osoba, ktorá pri transakciách pokrytých touto smernicou vykonáva činnosť na účely, ktoré sa nachádzajú mimo jeho obchodnej činnosti a profesie;b) "veriteľ" je fyzická alebo právnická osoba, ktorá poskytuje úver v rámci svojho obchodu, pracovnej činnosti alebo profesie, alebo je to skupina takýchto osôb;c) "úverová zmluva" je dohoda, ktorou veriteľ poskytuje alebo prisľubuje poskytnúť spotrebiteľovi úver vo forme odloženej platby, pôžičky či inej podobnej finančnej výpomoci.Zmluvy na zabezpečenie kontinuálnej základne pre službu alebo činnosť, za ktorú má spotrebiteľ právo zaplatiť pre udržanie jej trvania splátkami, nie sú v zmysle tejto smernice chápané ako úverové zmluvy;d) pojem "úplné náklady na úver u spotrebiteľa" označuje všetky úverové náklady, vrátane úroku a ostatných poplatkov priamo spojených s úverovou zmluvou, určených v súlade s ustanoveniami a praktikami, ktoré existujú alebo sa majú v členských štátoch ustanoviť;e) pojem "ročná percentuálna miera poplatkov" označuje úplné náklady na úver spotrebiteľa vyjadrené ako ročné percento objemu úveru získané a vyrátané podľa existujúcich metód členských štátov.Článok 21. Táto smernica neplatí pre:a) úverové zmluvy alebo zmluvy prisľubujúce poskytnutie úveru:- určeného predovšetkým na získanie alebo udržanie majetkových práv k pozemku alebo k existujúcej či projektovanej budove,- určeného na obnovu alebo opravu budovy ako takej;b) nájomné zmluvy okrem tých, ktoré zabezpečujú prevod právneho nároku v konečnom dôsledku na nájomcu;c) úver poskytnutý alebo uvoľnený bez platby úroku alebo akéhokoľvek poplatku;d) úverové zmluvy, na základe ktorých sa neukladá žiadny úrok a ktoré zabezpečujú, že spotrebiteľ súhlasí so zaplatením úveru jednorazovou splátkou;e) úver formou záloh na bežný účet poskytnutý úverovou alebo finančnou inštitúciou iným spôsobom než na úverové karetné účty.Ustanovenia článku 6 však platia pre tieto úvery;f) úverové zmluvy zahŕňajúce sumy nižšie ako 200 ECU alebo vyššie ako 20000 ECU;g) úverové zmluvy, na základe ktorých sa vyžaduje, aby spotrebiteľ daný úver splatil:- buď v rámci časovej lehoty nepresahujúcej tri mesiace,- alebo maximálne štyrmi platbami v rámci časovej lehoty, ktorá nepresahuje 12 mesiacov.2. Členský štát môže po porade s Komisiou vylúčiť z pôsobnosti tejto smernice určité typy úveru, ktoré spĺňajú nasledujúce podmienky:- sú poskytované pri miere poplatkov, ktoré na trhu prevažujú a- nie sú vo všeobecnosti poskytované verejnosti.3. Ustanovenia článku 4 a článkov 6 až 12 neplatia pre úverové zmluvy alebo zmluvy, ktoré prisľubujú poskytnutie úveru krytého hypotékou na nehnuteľný majetok, ak už nie sú vylúčené z pôsobnosti tejto smernice na základe odseku 1 písm. a) tohto článku.4. Členské štáty môžu vylúčiť z pôsobnosti ustanovení článkov 6 až 12 zmluvy vo forme autentického dokumentu podpísaného pred notárom alebo sudcom.Článok 3Bez dosahu na smernicu Rady 84/450/EHS z 10. septembra 1984 vzťahujúcu sa na aproximáciu právnych predpisov, nariadení a administratívnych opatrení členských štátov, ktoré sa týkajú zavádzajúcej inzercie [7] a na pravidlách a princípy uplatniteľné na nečestnú inzerciu, akékoľvek oznámenie alebo akúkoľvek ponuku predloženú pre prípad uzatvorenia obchodu, v ktorej daná osoba ponúka úver alebo vybavenie úverovej zmluvy a v ktorej je určená úroková miera alebo akékoľvek skutočnosti vzťahujúce sa na náklady spojené s úverom, tiež zahŕňa určenie ročnej percentuálnej miery poplatkov v zmysle typického príkladu, ak nie sú uskutočniteľné žiadne iné spôsoby.Článok 41. Úverová zmluva má písomnú formu. Spotrebiteľ dostane kópiu písomnej zmluvy.2. Písomná zmluva zahŕňa:a) vyjadrenie ročnej percentuálnej miery poplatkov;b) vyjadrenie podmienok, za ktorých môže byť ročná percentuálna miera poplatkov pozmenená.V prípadoch, kde nie je možné stanoviť ročnú percentuálnu mieru poplatkov, bude spotrebiteľ v písomnej zmluve zabezpečený zodpovedajúcimi informáciami. Tieto informácie obsahujú prinajmenšom podklady uvedené v druhej zarážke článku 6 ods. 1.3. Písomná zmluva okrem toho obsahuje ďalšie podstatné údaje kontraktu.Pre ilustráciu, príloha tejto smernice obsahuje zoznam údajov, ktorých začlenenie do písomnej zmluvy ako podstatných môžu členské štáty požadovať.Článok 5Ako výnimka článkov 3 a 4 ods. 2 a neuzavretom rozhodnutí o uvedení metódy alebo metód na výpočet ročnej percentuálnej miery poplatkov v spoločenstve, tie členské štáty, ktoré v čase vyhlásenia tejto smernice nepožadujú uvedenie ročnej percentuálnej miery poplatkov, alebo ktoré nemajú určenú metódu jej výpočtu, prinajmenšom požadujú, aby spotrebiteľovi boli určené úplné náklady na úver.Článok 61. Napriek vylúčeniu ustanovenom v článku 2 ods. 1 písm. e), ak ide o zmluvu medzi úverovou či finančnou inštitúciou a spotrebiteľom na poskytnutie úveru formou zálohy na bežný účet inak než na kreditné karetné účty, bude spotrebiteľ v čase pre uzatvorením zmluvy alebo v čase jej uzatvárania informovaný:- o úverovom limite, ak je stanovený,- o ročnej úrokovej sadzbe a poplatkoch platných od doby, keď je zmluva uzatvorená a podmienkach, za ktorých môže byť zmenená a doplnená,- o postupe o ukončení zmluvy.Táto informácia sa potvrdzuje písomne.2. Navyše po dobu platnosti zmluvy je spotrebiteľ informovaný o akýchkoľvek zmenách ročnej úrokovej sadzby alebo zodpovedajúcich poplatkov ihneď, ako sa vyskytnú. Takéto informácie môžu byť oznámené výpisom z účtu alebo ľubovolným iným spôsobom prijateľným v členských štátoch.3. V členských štátoch, kde sú prípustné debetné saldá akceptované tichou cestou po termíne splatnosti, zúčastnené členské štáty zabezpečia, aby bol spotrebiteľ informovaný o ročnej úrokovej miere a aplikovateľných nákladoch a tiež o akejkoľvek zmene a doplnení, ktorá z toho vyplýva, ak debetné saldo po termíne splatnosti presiahne obdobie dlhšie ako tri mesiace.Článok 7V prípade úveru poskytnutého na nákup tovaru, členské štáty určia podmienky, za ktorých môže byť zmenené vlastníctvo k tovaru, najmä ak spotrebiteľ nedal svoj súhlas. Ďalej zabezpečia, že kde veriteľ získa späť vlastníctvo k tovaru, účet medzi týmito stranami bude vyrovnaný, aby sa zaistilo, že zmena vlastníctva nepovedie k akémukoľvek protiprávnemu obohateniu.Článok 8Spotrebiteľ má byť oprávnený na zrušenie svojich záväzkov, ktoré vyplývajú z úverovej zmluvy, pred uplynutím doby určenej touto zmluvou. V takom prípade v zhode s pravidlami, ktoré určujú členské štáty, bude mať spotrebiteľ právo na primerané zníženie celkových nákladov na úver.Článok 9Kde sú práva veriteľa na základe úverovej zmluvy prevedené na tretiu osobu, spotrebiteľ má byť oprávnený uviesť proti tejto osobe čokoľvek na svoju obhajobu, čo mal k dispozícii proti pôvodnému veriteľovi, vrátane vyrovnania účtov, kde horeuvedené je vo vzťahujúcom sa členskom štáte povolené.Článok 10Členské štáty, ktoré v spojitosti s úverovou zmluvou povoľujú spotrebiteľovi:a) uskutočniť platbu prostredníctvom zmeniek, vrátane dlžných úpisov;b) dať záruku prostredníctvom zmeniek, vrátane dlžných úpisov a šekov,zabezpečia, že spotrebiteľ je vhodne chránený, ak používa tieto nástroje danými spôsobmi.Článok 111. Členské štáty zabezpečia, že existencia úverovej zmluvy žiadnym spôsobom neovplyvní práva spotrebiteľa proti dodávateľovi tovaru a služieb obchodovaných v zmysle tejto zmluvy v prípadoch, kde tovar a služby nie sú dodané alebo sú iným spôsobom v nezhode s kontraktom na dodávku.2. Kde:a) s cieľom nakúpiť tovar alebo získať služby spotrebiteľ vstúpi do úverovej zmluvy s inou osobou, než je ich dodávateľab) poskytovateľ úveru a dodávateľ tovaru alebo služieb majú vopred existujúcu zmluvu, na základe ktorej je úver uvoľnený zo strany poskytovateľa úveru výlučne spotrebiteľovi tohto dodávateľa pre získanie tovaru a služieb od tohto dodávateľa ac) spotrebiteľ s ohľadom na písm. a) získa svoj úver v zhode s touto vopred existujúcou zmluvou ad) tovar a služby pokryté úverovou zmluvou nie sú dodané alebo sú dodané iba čiastočne, či nie sú v zhode s kontraktom na ich dodávku ae) spotrebiteľ vykonal nápravné opatrenia voči dodávateľovi, ale nebol zaplatený, na čo bol oprávnený,spotrebiteľ má právo vykonať nápravné opatrenia voči poskytovateľovi úveru. Členské štáty stanovia do akej miery a za akých podmienok sú tieto nápravné opatrenia uplatniteľné.3. Odsek 2 neplatí, ak daná individuálna transakcia je objemovo menšia než ekvivalent 200 ECU.Článok 121. Členské štáty:a) zabezpečia, že osoby ponúkajúce úver alebo vybavenie úverových zmlúv na to získajú úradné splnomocnenie buď špecificky, alebo ako dodávateľ tovaru a služieb; alebob) zabezpečia, že osoby, ktoré poskytujú alebo vybavujú poskytnutie úveru, sú objektom inšpekcie alebo monitorovania svojich aktivít inštitúciou či oficiálnym orgánom; aleboc) podporujú ustanovenie vhodných orgánov na prijímanie sťažností týkajúcich sa úverových zmlúv alebo úverových podmienok a na zabezpečovanie zodpovedajúcich informácií či rád spotrebiteľom, ktorí sa na ne obrátia.2. Členské štáty môžu zabezpečiť, že splnomocnenie uvedené v odseku 1 písm. a) sa nebude vyžadovať, kde osoby ponúkajúce uzatvorenie alebo vybavenie úverových zmlúv spĺňajú definíciu v článku 1 prvej smernice Rady z 12. decembra 1977 o koordinácii právnych predpisov, nariadení a administratívnych ustanovení, ktoré sa vzťahujú na preberanie a uskutočňovanie činností úverových inštitúcií [8] a sú na to oprávnené v zhode s ustanoveniami tejto smernice.Kde osoby ponúkajúce úver alebo jeho vybavenie boli oprávnené, a to ako špecificky, na základe ustanovení odseku 1 písm. a), tak aj na základe ustanovení predtým uvedených v smernici, ale druhé z uvedených oprávnení je následne zrušené, kompetentný zástupca zodpovedný za vydanie špecifického oprávnenia k poskytovaniu úveru podľa odseku 1 písm. a) bude informovaný a rozhodne, či osoby, ktorých sa to týka, môžu pokračovať v poskytovaní úveru alebo vybavovaní poskytnutia úveru, alebo či by sa špecifické oprávnenie poskytnuté podľa odseku 1 písm. a) malo zrušiť.Článok 131. Na účely tejto smernice je ECU tým, čo bolo definované v nariadení (EHS) č. 3180/78, zmenenom a doplnenom nariadením (EHS) č. 2626/84. Ekvivalent v národnej mene sa spočiatku vypočíta pri kurze v deň prijatia tejto smernice.Členské štáty môžu zaokrúhliť sumy v národnej mene vyplývajúcej z prevodu čiastok v ECU, pričom zabezpečia, že toto zaokrúhlenie nepresiahne 10 ECU.2. Každých päť rokov, prvýkrát v roku 1995 Rada činná na základe návrhu Komisie prehodnotí a, ak je to potrebné, reviduje sumy v tejto smernici s prihliadnutím na hospodárske a menové trendy v spoločenstve.Článok 141. Členské štáty zabezpečia, že úverové zmluvy neznižujú, na škodu spotrebiteľa, ustanovenia vnútroštátnych právnych predpisov, ktoré vyplývajú alebo sú v zhode s touto smernicou.2. Členské štáty taktiež zabezpečia, aby sa ustanovenia, ktoré prijmú na vykonanie tejto smernice, neobchádzali v dôsledku formulácie dohôd, najmä však formou rozdelenia čiastky úveru do niekoľkých dohôd.Článok 15Táto smernica nezamedzuje členským štátom, aby udržiavali a prijímali prísnejšie ustanovenia k ochrane spotrebiteľov konzistentné s ich záväzkami, ktoré vyplývajú zo zmluvy.Článok 161. Členské štáty uvedú do účinnosti najneskôr do 1. januára 1990 opatrenia potrebné na dosiahnutie súladu s touto smernicou a bezodkladne o tom informujú Komisiu.2. Členské štáty oznámia Komisii texty hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.Článok 17Najneskôr do 1. januára 1995 Komisia predloží Rade správu, ktorá sa týka fungovania tejto smernice.Článok 18Táto smernica je adresovaná členským štátom.V Bruseli 22. decembra 1986Za RadupredsedaG. Shaw[1] Ú. v. ES C 80, 27.3.1979, s. 4 aÚ. v. ES C 183, 10.7.1984, s. 4.[2] Ú. v. ES C 242, 12.9.1983, s. 10.[3] Ú. v. ES C 113, 7.5.1980, s. 22.[4] Ú. v. ES C 92, 25.4.1975, s. 1 aÚ. v. ES C 133, 3.6.1981, s. 1.[5] Ú. v. ES L 379, 30.12.1978, s. 1.[6] Ú. v. ES L 247, 16.9.1984, s. 1.[7] Ú. v. ES L 250, 19.9.1984, s. 17.[8] Ú. v. ES L 322, 17.12.1977, s. 30--------------------------------------------------PRÍLOHAZOZNAM ÚDAJOV UVEDENÝCH V ČLÁNKU 4 ODS. 31. Úverové zmluvy na financovanie dodávky jednotlivých tovarov a služieb:i) popis tovaru a služieb zahrnutých v zmluve;ii) cena v hotovosti a cena splatná na základe úverovej zmluvy;iii) množstvo zásob, ak existujú, počet a množstvo splátok a dátumy splatnosti alebo metóda ich zisťovania, ak nie je známa v čase, keď sa zmluva uzatvára;iv) konštatovanie, že spotrebiteľ bude podľa článku 8 oprávnený k zľave, ak spláca včas;v) kto vlastní tovar (ak vlastníctvo neprechádza okamžite na spotrebiteľa) a údaje, na základe ktorých sa spotrebiteľ stáva ich vlastníkom;vi) popis požadovanej záruky, ak existuje;vii) doba zmrazenia, ak existuje;viii) určenie požadovaného poistenia(poistení), ak existujú, a kde výber poisťovateľa nie je ponechaný na spotrebiteľovi, určenie z toho vyplývajúcich nákladov.2. Úverové zmluvy fungujúce cez úverové karty:i) hodnota úverového limitu, ak existuje;ii) údaje o splácaní alebo spôsoby ich stanovenia;iii) doba zmrazenia, ak existuje.3. Úverové zmluvy, ktoré nie sú pokryté touto smernicou, fungujúce na základe účtu:i) hodnota úverového limitu, ak existuje, alebo metóda jeho stanovenia;ii) údaje o využívaní a splácaní;iii) doba zmrazenia, ak existuje.4. Ďalšie úverové zmluvy pokryté touto smernicou:i) hodnota úverového limitu, ak existuje;ii) určenie požadovanej záruky, ak existuje;iii) údaje o splácaní;iv) doba zmrazenia, ak existuje;v) údaj o tom, že spotrebiteľ bude podľa článku 8 oprávnený k zľave, ak spláca včas.--------------------------------------------------


title: Smernica Komisie 2008/41/ES z  31. marca 2008 , ktorou sa mení a dopĺňa smernica Rady 91/414/EHS s cieľom zaradiť chloridazón medzi účinné látky (Text s významom pre EHP)

text:
               1.4.2008

               SK

               Úradný vestník Európskej únie

               L 89/12

      SMERNICA KOMISIE 2008/41/ES
   z 31. marca 2008,
   ktorou sa mení a dopĺňa smernica Rady 91/414/EHS s cieľom zaradiť chloridazón medzi účinné látky
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh (1), a najmä na jej článok 6 ods. 1,
   keďže:

               (1)

               V nariadeniach Komisie (ES) č. 451/2000 (2) a (ES) č. 1490/2002 (3) sa ustanovujú podrobné pravidlá vykonávania tretej etapy pracovného programu uvedeného v článku 8 ods. 2 smernice 91/414/EHS a ustanovuje sa zoznam účinných látok, ktoré sa majú posúdiť s cieľom ich možného zaradenia do prílohy I k smernici 91/414/EHS. Tento zoznam zahŕňa chloridazón.

               (2)

               Účinky chloridazónu na ľudské zdravie a životné prostredie sa posúdili v súlade s ustanoveniami nariadení (ES) č. 451/2000 a (ES) č. 1490/2002 na rad použití, ktoré navrhol oznamovateľ. V týchto nariadeniach sa navyše určujú spravodajské členské štáty, ktoré musia v súlade s článkom 10 ods. 1 nariadenia (ES) č. 1490/2002 predložiť príslušné hodnotiace správy a odporúčania Európskemu úradu pre bezpečnosť potravín (European Food Safety Authority – EFSA). Pre chloridazón bolo spravodajským členským štátom Nemecko a všetky príslušné informácie boli predložené 16. marca 2005.

               (3)

               Hodnotiaca správa bola preskúmaná spôsobom peer review členskými štátmi a EFSA a bola predložená Komisii 27. júla 2007 vo forme vedeckej správy EFSA týkajúcej sa chloridazónu (4). Táto správa bola preskúmaná členskými štátmi a Komisiou v rámci Stáleho výboru pre potravinový reťazec a zdravie zvierat a finalizovaná 4. decembra 2007 vo forme revíznej správy Komisie pre chloridazón.

               (4)

               Z rôznych preskúmaní vyplynulo, že sa môže očakávať, že prípravky na ochranu rastlín s obsahom chloridazónu vo všeobecnosti spĺňajú požiadavky ustanovené v článku 5 ods. 1 písm. a) a b) smernice 91/414/EHS, najmä vzhľadom na spôsoby použitia, ktoré boli preskúmané a podrobne opísané v revíznej správe Komisie. Preto je vhodné zaradiť chloridazón do prílohy I, aby sa zabezpečilo, že vo všetkých členských štátoch sa povolenia týkajúce sa prípravkov na ochranu rastlín, ktoré obsahujú túto účinnú látku, môžu udeľovať v súlade s ustanoveniami uvedenej smernice.

               (5)

               Pred zaradením účinnej látky do prílohy I by mala uplynúť primeraná lehota s cieľom umožniť členským štátom a zúčastneným stranám pripraviť sa na splnenie nových požiadaviek, ktoré vyplynú z tohto zaradenia.

               (6)

               Bez toho, aby boli dotknuté povinnosti stanovené v smernici 91/414/EHS v dôsledku zaradenia účinnej látky do prílohy I, by sa po zaradení mala členským štátom poskytnúť lehota šiestich mesiacov na preskúmanie existujúcich povolení pre prípravky na ochranu rastlín s obsahom chloridazónu, aby sa zabezpečilo splnenie požiadaviek ustanovených v smernici 91/414/EHS, a najmä v jej článku 13, a príslušných podmienok stanovených v prílohe I. Členské štáty by mali v prípade potreby zmeniť, nahradiť alebo odobrať existujúce povolenia v súlade s ustanoveniami smernice 91/414/EHS. Odchylne od uvedenej lehoty by sa mala poskytnúť dlhšia lehota na predloženie a posúdenie úplnej dokumentácie prílohy III pre každý prípravok na ochranu rastlín pre každé plánované použitie v súlade s jednotnými zásadami ustanovenými v smernici 91/414/EHS.

               (7)

               Skúsenosti získané z predchádzajúcich zaradení účinných látok, ktoré boli posúdené v rámci nariadenia Komisie (EHS) č. 3600/92 (5), do prílohy I k smernici 91/414/EHS ukázali, že pri výklade povinností držiteľov existujúcich povolení môžu vzniknúť problémy s prístupom k údajom. V záujme predchádzania ďalším ťažkostiam sa preto zdá byť potrebné objasniť povinnosti členských štátov, najmä povinnosť overiť, že držiteľ povolenia preukáže prístup k dokumentácii, ktorá spĺňa požiadavky prílohy II k uvedenej smernici. Týmto objasnením sa však neustanovujú žiadne nové povinnosti pre členské štáty ani držiteľov povolení v porovnaní so smernicami, ktoré boli doteraz prijaté a ktorými sa mení a dopĺňa príloha I.

               (8)

               Preto je vhodné smernicu 91/414/EHS zodpovedajúcim spôsobom zmeniť a doplniť.

               (9)

               Opatrenia stanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TÚTO SMERNICU:
   Článok 1
   Príloha I k smernici 91/414/EHS sa mení a dopĺňa tak, ako je stanovené v prílohe k tejto smernici.
   Článok 2
   Členské štáty najneskôr do 30. júna 2009 prijmú a uverejnia zákony, iné právne predpisy a správne opatrenia potrebné na dosiahnutie súladu s touto smernicou. Členské štáty bezodkladne oznámia Komisii znenie týchto predpisov a tabuľku zhody medzi týmito predpismi a touto smernicou.
   Tieto predpisy sa uplatňujú od 1. júla 2009.
   Členské štáty uvedú priamo v prijatých predpisoch alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   Článok 3
   1.   V súlade so smernicou 91/414/EHS členské štáty v prípade potreby do 30. júna 2009 zmenia a doplnia alebo odoberú existujúce povolenia týkajúce sa prípravkov na ochranu rastlín s obsahom chloridazónu ako účinnej látky.
   Do tohto dátumu overia najmä to, že podmienky stanovené v prílohe I k uvedenej smernici týkajúce sa chloridazónu boli splnené s výnimkou tých, ktoré sú stanovené v časti B položky týkajúcej sa tejto účinnej látky, a že držiteľ povolenia má dokumentáciu spĺňajúcu požiadavky prílohy II k uvedenej smernici alebo má k nej prístup v súlade s podmienkami článku 13 uvedenej smernice.
   2.   Odchylne od odseku 1 prehodnotia členské štáty najneskôr do 31. decembra 2008 každý povolený prípravok na ochranu rastlín s obsahom chloridazónu ako jedinej účinnej látky alebo jednej z viacerých účinných látok, z ktorých všetky sú uvedené v prílohe I k smernici 91/414/EHS, v súlade s jednotnými zásadami ustanovenými v prílohe VI k smernici 91/414/EHS, na základe dokumentácie spĺňajúcej požiadavky prílohy III k uvedenej smernici a s prihliadnutím na časť B položky v prílohe I k uvedenej smernici týkajúcej sa chloridazónu. Na základe tohto hodnotenia určia, či prípravok spĺňa podmienky stanovené v článku 4 ods. 1 písm. b), c), d) a e) smernice 91/414/EHS.
   Po tomto určení členské štáty:

               a)

               v prípade prípravku s obsahom chloridazónu ako jedinej účinnej látky v prípade potreby zmenia a doplnia alebo odoberú povolenie najneskôr do 31. decembra 2012 alebo

               b)

               v prípade prípravku s obsahom chloridazónu ako jednej z viacerých účinných látok v prípade potreby zmenia a doplnia alebo odoberú povolenie do 31. decembra 2012 alebo do dátumu určeného na takúto zmenu a doplnenie alebo odobratie povolenia v príslušnej smernici alebo smerniciach, ktorými sa príslušná látka alebo látky dopĺňajú do prílohy I k smernici 91/414/EHS, podľa toho, ktorý dátum nastane neskôr.

         Článok 4
   Táto smernica nadobúda účinnosť 1. januára 2009.
   Článok 5
   Táto smernica je určená členským štátom.

      V Bruseli 31. marca 2008

            Za Komisiu

         Androulla VASSILIOU

            členka Komisie

      (1)  Ú. v. ES L 230, 19.8.1991, s. 1. Smernica naposledy zmenená a doplnená smernicou Komisie 2008/40/ES (Ú. v. EÚ L 87, 29.3.2008, s. 5).

      (2)  Ú. v. ES L 55, 29.2.2000, s. 25. Nariadenie naposledy zmenené a doplnené nariadením (ES) č. 1044/2003 (Ú. v. EÚ L 151, 19.6.2003, s. 32).

      (3)  Ú. v. ES L 224, 21.8.2002, s. 23. Nariadenie naposledy zmenené a doplnené nariadením (ES) č. 1095/2007 (Ú. v. EÚ L 246, 21.9.2007, s. 19).

      (4)  Vedecká správa EFSA (2007) 108, s. 1 – 82, Záver z preskúmania účinnej látky chloridazón spôsobom peer review z hľadiska posúdenia rizika pesticídov (finalizovaná 27. júla 2007, verzia z 31. júla 2007).

      (5)  Ú. v. ES L 366, 15.12.1992, s. 10. Nariadenie naposledy zmenené a doplnené nariadením (ES) č. 2266/2000 (Ú. v. ES L 259, 13.10.2000, s. 27).

      PRÍLOHA
      Na konci tabuľky v prílohe I k smernici 91/414/EHS sa dopĺňa táto položka:

                     Číslo

                     Všeobecný názov, identifikačné čísla

                     Názov IUPAC

                     Čistota (1)

                     Nadobudnutie účinnosti

                     Skončenie platnosti zaradenia

                     Osobitné ustanovenia

                     „191

                     Chloridazón
                     č. CAS 1698-60-8
                     č. CIPAC 111

                     5-amino-4-chloro-2-phenylpyridazin-3(2H)-one

                     920 g/kg
                     Vzniknutá technická nečistota 4-amino-5-chlór-izomér sa považuje za závažné toxikologické riziko. Jej hodnota preto nesmie byť vyššia ako 60 g/kg.

                     1. januára 2009

                     31. decembra 2018

                     ČASŤ A
                     Môže sa povoliť len jeho použitie ako herbicíd v maximálnom množstve 2,6 kg/ha každý tretí rok na tom istom poli.
                     ČASŤ B
                     Na implementáciu jednotných zásad prílohy VI sa zohľadnia závery revíznej správy týkajúcej sa chloridazónu finalizovanej Stálym výborom pre potravinový reťazec a zdravie zvierat 4. decembra 2007, a najmä jej dodatky I a II.
                     Pri tomto celkovom hodnotení musia členské štáty venovať osobitnú pozornosť:

                                 —

                                 bezpečnosti používateľov a zabezpečiť, aby v podmienkach používania bolo predpísané používanie primeraných osobných ochranných prostriedkov,

                                 —

                                 ochrane vodných organizmov,

                                 —

                                 ochrane podzemných vôd, ak sa účinná látka použije v regiónoch s citlivými pôdnymi podmienkami a/alebo klimatickými podmienkami.

                           Podmienky povolenia by mali zahŕňať opatrenia na zníženie rizika a v prípade potreby by sa mali začať monitorovacie programy na overenie potenciálnej kontaminácie podzemnej vody metabolitmi B a B1 v citlivých oblastiach.“

         (1)  Ďalšie podrobnosti o totožnosti a špecifikácii účinnej látky sú uvedené v revíznej správe.


title: Smernica Rady 2002/93/ES z 3. decembra 2002, ktorá mení a dopĺňa smernicu 77/388/EHS s cieľom predĺžiť členským štátom možnosť uplatňovať znížené sadzby dane z pridanej hodnoty na niektoré služby s vysokým podielom ľudskej práce

text:
Dôležité právne oznámenie

|

32002L0093

Úradný vestník L 331 , 07/12/2002 S. 0027 - 0027

		Smernica Rady 2002/93/ESz 3. decembra 2002,ktorá mení a dopĺňa smernicu 77/388/EHS s cieľom predĺžiť členským štátom možnosť uplatňovať znížené sadzby dane z pridanej hodnoty na niektoré služby s vysokým podielom ľudskej práceRADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 93,so zreteľom na návrh Komisie,so zreteľom na stanovisko Európskeho parlamentu [1],so zreteľom na stanovisko Hospodárskeho a sociálneho výboru [2],keďže:(1) Článok 28 ods. 6 smernice Rady 77/388/ES zo 17. mája 1977 o harmonizácii zákonov členských štátov vzťahujúcich sa k dani z obratu — spoločnému systému dani z pridanej hodnoty: jednotný základ dane [3] umožňuje uplatňovať znížené sadzby ustanovené v 3. pododseku článku 12 ods. 3 bod a) aj na služby s vysokým podielom ľudskej práce uvedené v kategóriách stanovených v prílohe K k tejto smernici na obdobie maximálne troch rokov od 1. januára 2000 do 31. decembra 2002.(2) Rozhodnutie Rady 2000/185/ES z 28. februára 2000, ktoré oprávňuje členské štáty uplatňovať zníženú sadzbu dane z pridanej hodnoty na určité služby s vysokým podielom ľudskej práce v súlade s postupom ustanoveným v článku 28 ods. 6 smernice 77/388/EHS [4], oprávňovala niektoré členské štáty uplatňovať do 31. decembra 2002 zníženú sadzbu dane z pridanej hodnoty pre tie služby s vysokým podielom ľudskej práce, pre ktoré si podali žiadosť.(3) Na základe správ, ktoré vypracujú do 1. októbra 2002 členské štáty, ktoré uplatňujú takéto znížené sadzby dane z pridanej hodnoty, Komisia predloží celkovú hodnotiacu správu Rade a Európskemu parlamentu do 31. decembra 2002, doplnenú ak to bude potrebné, návrhom na konečné rozhodnutie o sadzbe, ktorá sa má uplatňovať na služby s vysokým podielom ľudskej práce.(4) Z hľadiska času, ktorý je potrebný na vypracovanie dôkladného súhrnného zhodnotenia takejto správy, musí sa maximálne obdobie uplatňovania tohto opatrenia stanoveného v smernici 77/388/EHS predĺžiť.(5) Smernica 77/388/EHS by sa preto mala zmeniť a doplniť,PRIJALA TÚTO SMERNICU:Článok 1V prvom pododseku článku 28 ods. 6 smernice 77/388/EHS sa slová "tri roky medzi 1. januárom 2000 a 31. decembrom 2002" nahrádzajú slovami "štyri roky medzi 1. januárom 2000 a 31. decembrom 2003".Článok 2Táto smernica nadobudne účinnosť deň po jej uverejnení v Úradnom vestníku Európskych spoločenstiev.Článok 3Táto smernica je adresovaná členským štátom.V Bruseli 3. decembra 2002Za RadupredsedaT. Pedersen[1] Stanovisko doručené 20. novembra 2002 (zatiaľ neuverejnené v úradnom vestníku).[2] Stanovisko doručené 24. októbra 2002 (zatiaľ neuverejnené v úradnom vestníku).[3] Ú. v. ES L 145, 13.6.1977, s. 1. Smernica naposledy zmenená a doplnená smernicou 2002/38/ES (Ú. v. ES L 128, 15.5.2002, s. 4).[4] Ú. v. ES L 59, 4.3.2000, s. 10.--------------------------------------------------


title: Smernica Komisie 2008/45/ES zo 4. apríla 2008 , ktorou sa mení a dopĺňa smernica Rady 91/414/EHS, pokiaľ ide o rozšírenie použitia účinnej látky metkonazol (Text s významom pre EHP)

text:
               5.4.2008

               SK

               Úradný vestník Európskej únie

               L 94/21

      SMERNICA KOMISIE 2008/45/ES
   zo 4. apríla 2008,
   ktorou sa mení a dopĺňa smernica Rady 91/414/EHS, pokiaľ ide o rozšírenie použitia účinnej látky metkonazol
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh (1), a najmä na jej článok 6 ods. 1 druhý pododsek druhú zarážku,
   keďže:

               (1)

               Smernicou Komisie 2006/74/ES (2) bol metkonazol zaradený ako účinná látka do prílohy I k smernici 91/414/EHS.

               (2)

               K žiadosti o zaradenie metkonazolu do prílohy predložil oznamovateľ BASF Aktiengesellschaft údaje o jeho použití ako fungicídu, ktoré podporili celkový záver, že možno očakávať, že prípravky na ochranu rastlín obsahujúce metkonazol budú spĺňať bezpečnostné požiadavky ustanovené v článku 5 ods. 1 písm. a) a b) smernice 91/414/EHS. Metkonazol bol preto zaradený do prílohy I k tejto smernici s osobitnými ustanoveniami, že členské štáty môžu povoliť iba použitie ako fungicídu.

               (3)

               Okrem použitia ako fungicídu na niektoré poľnohospodárske účely teraz oznamovateľ požiadal o zmenu týchto osobitných ustanovení, pokiaľ ide o použitie ako rastového regulátora rastlín. Na podporu takéhoto rozšírenia použitia oznamovateľ predložil doplňujúce informácie.

               (4)

               Belgicko vyhodnotilo informácie a údaje predložené oznamovateľom. V októbri 2007 informovalo Komisiu, že dospelo k názoru, že požadované rozšírenie použitia nespôsobuje žiadne riziká okrem tých, ktoré už boli zohľadnené v osobitných ustanoveniach pre metkonazol v prílohe I k smernici 91/414/EHS a v revíznej správe Komisie týkajúcej sa tejto látky. Toto platí predovšetkým preto, že rozšírenie zahŕňa použitia v množstvách, ktoré sú menšie ako množstvá potrebné na použitie ako fungicídu, pričom ostatné parametre použitia, ako sú stanovené v osobitných ustanoveniach prílohy I k smernici 91/414/EHS, zostávajú nezmenené.

               (5)

               Preto je odôvodnené upraviť osobitné ustanovenia pre metkonazol.

               (6)

               Smernica 91/414/EHS by sa preto mala zodpovedajúcim spôsobom zmeniť a doplniť.

               (7)

               Opatrenia ustanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TÚTO SMERNICU:
   Článok 1
   Príloha I k smernici 91/414/EHS sa mení a dopĺňa tak, ako je stanovené v prílohe k tejto smernici.
   Článok 2
   Členské štáty prijmú a uverejnia najneskôr do 5. augusta 2008 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení a tabuľku zhody medzi týmito ustanoveniami a touto smernicou.
   Tieto ustanovenia sa uplatňujú od 6. augusta 2008.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.

      V Bruseli 4. apríla 2008

            Za Komisiu

         Androulla VASSILIOU

            členka Komisie

      (1)  Ú. v. ES L 230, 19.8.1991, s. 1. Smernica naposledy zmenená a doplnená smernicou Komisie 2008/41/ES (Ú. v. EÚ L 89, 1.4.2008, s. 12).

      (2)  Ú. v. EÚ L 235, 30.8.2006, s. 17.

      PRÍLOHA
      V prílohe I k smernici 91/414/EHS sa riadok 136 nahrádza takto:

                     „136

                     metkonazol
                     č. CAS 125116-23-6 (stereochemicky neurčený)
                     CIPAC č. 706

                     (1RS,5RS:1RS,5SR)-5-(4-chlórbenzyl)-2,2-dimetyl-1-(1H-1,2,4-triazol-1-ylmetyl) cyklopentanol

                     ≥ 940 g/kg
                     (zmes cis- a trans-izomérov)

                     1. jún 2007

                     31. máj 2017

                     Časť A
                     Povoliť možno len použitie ako fungicídu a rastového regulátora rastlín.
                     Časť B
                     Na uplatňovanie jednotných zásad prílohy VI sa zohľadňujú závery revíznej správy týkajúcej sa metkonazolu, a najmä jej dodatkov I a II, finalizovanej Stálym výborom pre potravinový reťazec a zdravie zvierat z 23. mája 2006.
                     Pri tomto celkovom posúdení:

                                 —

                                 členské štáty musia venovať osobitnú pozornosť ochrane vodných organizmov, vtákov a cicavcov; podmienky povolenia by v prípade potreby mali zahŕňať opatrenia na zníženie rizika,

                                 —

                                 členské štáty musia venovať osobitnú pozornosť bezpečnosti užívateľov; ak je to vhodné, podmienky povolenia by mali zahŕňať ochranné opatrenia.“


title: Smernica Rady 2000/17/ES z 30. marca 2000, ktorou sa mení a dopĺňa smernica 77/388//EHS o spoločnom systéme dane z pridanej hodnoty — prechodné ustanovenia udelené Republike Rakúsko a Portugalskej republike

text:
Dôležité právne oznámenie

|

32000L0017

Úradný vestník L 084 , 05/04/2000 S. 0024 - 0025

		Smernica Rady 2000/17/ESz 30. marca 2000,ktorou sa mení a dopĺňa smernica 77/388//EHS o spoločnom systéme dane z pridanej hodnoty — prechodné ustanovenia udelené Republike Rakúsko a Portugalskej republikeRADA EURÓPSKEJ ÚNIE,so zreteľom na Zmluvu o založení Európskeho spoločenstva a najmä na jej článok 93,so zreteľom na návrh Komisie,so zreteľom na stanovisko Európskeho parlamentu [1],so zreteľom na stanovisko Hospodárskeho a sociálneho výboru [2],keďže:(1) Bod 2e) časti IX "Zdanenie" prílohy XV Aktu o pristúpení 1994 povolil Republike Rakúsko výnimku z článku 28/2) šiestej smernice Rady 77/388/EHS zo 17. mája 1977 o zosúladení právnych predpisov členských štátov, týkajúcich sa daní z obratu — spoločný systém dane z pridanej hodnoty: jednotný vymeriavací základ [3], (ďalej len "šiesta smernica o DPH") a používať nižšiu sadzbu pri prenájme nehnuteľností pre účely bývania až do 31. decembra 1998 za predpokladu, že sadzba nebola nižšia ako 10 %.(2) Podľa článku 13(B)b) šiestej smernice o DPH prenájom nehnuteľností pre účely bývania v Rakúsku bol oslobodený od DPH od 1. januára 1999 bez nároku na odpočet dane na vstupe. Avšak podľa článku 13(C)a) tejto smernice Rakúsko môže udeliť daňovníkom právo rozhodnúť sa odviesť daň. V tom prípade platí riadna sadzba DPH a riadne predpisy pre nárok na odpočet.(3) Republika Rakúsko sa domnieva, že opatrenie ešte má zmysel, najmä preto, lebo prechodný režim DPH je stále v platnosti a od prerokovania Aktu o pristúpení 1994 v sa situácia v podstate nezmenila.(4) Republika Rakúsko sa ďalej domnieva, že odklon od zníženej sadzby 10 % by nevyhnutne viedol k zvýšeniu ceny za prenájom nehnuteľností pre konečného spotrebiteľa.(5) Portugalská republika používala zníženú sadzbu 8 % pre reštauračné služby do 1. januára 1991. Podľa článku 28(2)d) šiestej smernice o DPH bolo Portugalsku povolené, aby ďalej používalo tejto sadzby. Avšak po rozsiahlej úprave sadzieb a z politických a rozpočtových dôvodov, od roku 1992 reštauračné služby podliehajú riadnej sadzbe.(6) Portugalská republika chce znovu zaviesť zníženú sadzbu pre tieto služby, nakoľko zachovanie riadnej sadzby malo negatívne dôsledky, najmä stratu pracovných miest a zvýšenie nepriznanej zamestnanosti a používanie riadnej sadzby spôsobilo zvýšenie ceny reštauračných služieb pre konečného spotrebiteľa.(7) Nakoľko predmetné výnimky sa týkajú dodávok služieb v rámci jedného členského štátu, riziko narušenia hospodárskej súťaže možno považovať za neexistujúce.(8) Za týchto okolností možno v prípade Republiky Rakúsko a Portugalskej republiky uvažovať o návrate k predchádzajúcej situácii za predpokladu, že uplatňovanie výnimiek bude obmedzené na prechodné obdobie uvedené v článku 281 šiestej smernice o DPH. Republika Rakúsko však musí prijať nevyhnutné opatrenia s cieľom zabezpečiť, aby znížená sadzba dane nemala negatívne účinky na vlastné zdroje Európskych spoločenstiev vznikajúcich z DPH, ktorej vymeriavací základ musí byť znovu stanovený v súlade s nariadením (EHS, Euratom) č. 1553/89 [4],PRIJALA TÚTO SMERNICU:Článok 1"j) Republika Rakúsko môže používať jednu z dvoch znížených sadzieb určených v treťom pododseku článku 12(3)a) pre prenájom nehnuteľností na účely bývania pod podmienkou, že sadzba nebude nižšia ako 10 %;k) Portugalská republika môže používať jednu z dvoch znížených sadzieb určených v treťom pododseku článku 12(3)a) pre reštauračné služby pod podmienkou, že sadzba nebude nižšia ako 12 %."Článok 21. Členské štáty uvedené v článku 1 uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou. Bezodkladne o tom budú informovať Komisiu.Keď členské štáty prijmú tieto opatrenia, budú obsahovať odkaz na túto smernicu alebo budú sprevádzané týmto odkazom pri príležitosti ich oficiálneho uverejnenia. Metódy, akými sa tento odkaz urobí, určia členské štáty.2. Členské štáty uvedené v článku 1 oznámia Komisii text ustanovení vnútroštátnych predpisov, ktoré prijmú v oblasti, na ktorú sa vzťahuje táto smernica.Článok 3Táto smernica nadobúda účinnosť tretí deň odo dňa jej uverejnenia v Úradnom vestníku Európskych spoločenstiev.Bude sa uplatňovať od 1. januára 1999 do konca prechodného obdobia uvedeného v článku 281 šiestej smernice o DPH.Článok 4Táto smernica je adresovaná členským štátom.V Bruseli 30. marca 2000Za RadupredsedaJ. Sócrates[1] Stanovisko vydané 15. marca 2000 (zatiaľ neuverejnené v úradnom vestníku).[2] Ú. v. ES C 75, 15.3.2000, s. 21.[3] Ú. v. ES L 145, 13.6.1977, s. 1. Smernica naposledy pozmenené smernicou 1999/85/ES (Ú. v. ES L 277, 28.10.1999, s. 34).[4] Ú. v. ES L 155, 7.6.1989, s. 9.--------------------------------------------------


title: Smernica Rady 2003/92/ES zo 7. októbra 2003, ktorou sa mení a dopĺňa smernica 77/388/EHS v súvislosti s pravidlami o mieste dodávok plynu a elektriny

text:
Dôležité právne oznámenie

|

32003L0092

Úradný vestník L 260 , 11/10/2003 S. 0008 - 0009

		Smernica Rady 2003/92/ESzo 7. októbra 2003,ktorou sa mení a dopĺňa smernica 77/388/EHS v súvislosti s pravidlami o mieste dodávok plynu a elektrinyRADA EURÓPSKEJ ÚNIE,so zreteľom na Zmluvu o založení Európskeho spoločenstva a najmä na jej článok 93,so zreteľom na návrh Komisie [1],so zreteľom na stanovisko Európskeho parlamentu [2],so zreteľom na stanovisko Európskeho hospodárskeho a sociálneho výboru [3],keďže:(1) Vyššia liberalizácia sektora plynu a elektriny zameraná na doplnenie vnútorného trhu pre elektrinu a zemný plyn odhalila potrebu prehodnotiť súčasné pravidlá DPH o mieste dodávok týchto tovarov stanovených v šiestej smernici Rady 77/388/EHS zo 17. mája 1977 o harmonizácii zákonov členských štátov súvisiacich s daňami z obratu – spoločný systém dane z pridanej hodnoty: jednotný vymeriavací základ [4], aby sa zmodernizovalo a zjednodušilo fungovanie systému DPH v súvislosti s vnútorným trhom, stratégia, ku ktorej sa Komisia zaviazala.(2) S elektrinou a plynom sa zaobchádza ako s tovarmi pre účely DPH a podľa toho sa má určiť miesto ich dodávky s ohľadom na cezhraničné transakcie v súlade s článkom 8 smernice 77/388/EHS. Keďže elektrina a plyn sa ťažko fyzicky sledujú, je osobitne náročné určiť miesto dodávky podľa súčasných pravidiel.(3) Aby sa dosiahol skutočný vnútorný trh pre elektrinu a plyn bez prekážok DPH, miesto dodávky plynu v rozvodnom systéme zemného plynu a elektriny pred tým, ako tovar dosiahne konečnú fázu spotreby, by sa malo stanoviť ako miesto, kde má spotrebiteľ zriadený svoj podnik.(4) Dodávka elektriny a plynu v konečnej fáze, od obchodníkov a distribútorov ku konečnému spotrebiteľovi, by sa mala zdaňovať na mieste, kde spotrebiteľ skutočne využíva a spotrebúva tovar, aby sa zabezpečilo zdaňovanie v krajine, kde nastáva skutočná spotreba. Toto je zvyčajne miesto, kde sa nachádza počítač spotreby spotrebiteľa.(5) Elektrina a plyn sa dodávajú rozvodnými sieťami, ku ktorým prevádzkovatelia sietí poskytujú prístup. Aby sa vyhlo dvojitému zdaňovaniu alebo nezdaňovaniu, je potrebné harmonizovať pravidlá, ktoré upravujú miesto poskytovania služieb prenosu a prepravy. Prístup a používanie rozvodných systémov a zabezpečovanie ostatných služieb priamo spojených s týmito službami by sa mali preto pridať do zoznamu osobitných príkladov stanoveného v článku 9, odsek 2 písm. e) smernice 77/388/EHS.(6) Dovoz plynu pomocou rozvodného systému zemného plynu alebo dovoz elektriny by mali byť oslobodené, aby sa vyhlo dvojitému zdaňovaniu.(7) Tieto zmeny v pravidlách upravujúcich miesto dodávky plynu pomocou rozvodného systému zemného plynu a dodávky elektriny by sa mali spojiť s povinnou reverznou tarifou, ak je spotrebiteľ platiteľom DPH.(8) Smernica 77/388/EHS by sa preto mala zmeniť a doplniť podľa toho,PRIJALA TÚTO SMERNICU:Článok 1Smernica 77/388/EHS sa mení a dopĺňa takto:1. v článku 8 ods. 1 sa pridávajú tieto body:"d) v prípade dodávky plynu pomocou rozvodného systému zemného plynu alebo dodávky elektriny obchodníkovi, ktorý je platiteľom dane: miesto, kde má obchodník, ktorý je platiteľom dane, zriadený svoj podnik alebo stálu prevádzku, pre ktorú sa dodávajú tieto tovary alebo, ak takéto miesto podniku alebo stálej prevádzky neexistuje, miesto, kde má svoju stálu adresu alebo kde zvyčajne býva."Obchodník, ktorý je platiteľom dane"; pre účely tohto ustanovenia znamená daňovníka, ktorého hlavnou činnosťou s ohľadom na nákup plynu a elektriny je opätovný predaj týchto produktov a ktorého vlastná spotreba týchto produktov je zanedbateľná.e) v prípade dodávky plynu pomocou rozvodného systému zemného plynu alebo dodávky elektriny, ak táto dodávka nie je zahrnutá v bode d): miesto, kde spotrebiteľ skutočne využíva a spotrebúva tovary. Ak všetky tovary alebo ich časť nespotrebuje v skutočnosti tento spotrebiteľ, tieto nespotrebované tovary sa považujú za použité a spotrebované v mieste, kde má zriadený svoj podnik alebo stálu prevádzku, pre ktorú sa dodávajú tieto tovary. Ak takéto miesto podniku alebo stálej prevádzky neexistuje, tovary sa považujú za použité a spotrebované na mieste, kde má trvalú adresu alebo kde zvyčajne býva.";2. v článku 9 ods. 2 písm. e) sa po ôsmej zarážke vkladá táto zarážka:"- poskytnutie prístupu a prepravy alebo prenosu pomocou rozvodných systémov zemného plynu a elektriny a poskytnutie ostatných priamo súvisiacich služieb.";3. v článku 14 ods. 1 sa pridáva tento bod:"k) dovoz plynu pomocou rozvodného systému zemného plynu alebo dovoz elektriny.";4. Článok 21ods. 1 písm. a) vo verzii uvedenej v článku 28g sa nahrádza takto:"a) daňovník vykonávajúci zdaniteľnú dodávku tovarov alebo služieb okrem prípadov uvedených v b), c) a f). Ak zdaniteľnú dodávku tovarov alebo služieb vykoná daňovník, ktorý nie je zriadený na území krajiny, členské štáty môžu na základe nimi stanovených podmienok stanoviť, že osoba povinná platiť daň je osobou, pre ktorú sa vykonáva zdaniteľná dodávka tovarov alebo služieb;"5. v článku 21 ods. 1 vo verzii uvedenej v článku 28g sa pridáva tento bod:"f) osoby, ktoré sú platiteľmi dane z pridanej hodnoty na území krajiny a ktorým sa dodávajú tovary za podmienok stanovených v článku 8 ods. 1 písm. d) alebo e), ak dodávky vykonáva daňovník, ktorý nie je zriadený na území krajiny.";6. v článku 22 ods. 1 písm. c) vo verzii uvedenej v článku 28h sa prvá zarážka nahrádza takto:"- Každý daňovník s výnimkou tých, ktorí sú uvedení v článku 28a ods. 4, ktorý na území krajiny vykonáva iné dodávky tovarov alebo služieb, dávajúce mu právo na odpočet, než sú dodávky tovarov alebo služieb, za ktoré platí daň výhradne spotrebiteľ alebo príjemca v súlade s článkom 21 os. 1 písm. a), b), c) alebo f). Avšak členské štáty nepotrebujú určiť určitých daňovníkov uvedených v článku 4 ods. 3,";7. v článku 28a ods. 5 písm. b) sa pridáva táto zarážka:"- dodávka plynu pomocou rozvodného systému zemného plynu alebo dodávka elektriny za podmienok stanovených v článku 8 ods. 1 písm. d) alebo e)."Článok 2Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou 1. januára 2005. Bezodkladne o tom upovedomia Komisiu. Keď členské štáty prijmú tieto ustanovenia, uvedú v nich odkaz na túto smernicu alebo ich takýto odkaz bude sprevádzať pri príležitosti ich úradného uverejnenia. Metodiku tvorby týchto odkazov stanovia členské štáty.Článok 3Táto smernica nadobúda účinnosť dňom uverejnenia v Úradnom vestníku Európskej únie.Článok 4Táto smernica je adresovaná členským štátom.V Luxemburgu 7. októbra 2003Za RadupredsedaG. Tremonti[1] Návrh z 5. decembra 2002 (ešte neuverejnený v úradnom vestníku).[2] Stanovisko poskytnuté 13.5.2003 (ešte neuverejnené v úradnom vestníku).[3] Stanovisko poskytnuté 26.3.2003 (ešte neuverejnené v úradnom vestníku).[4] Ú. v. ES L 145, 13.6.1977, s. 1. Smernica naposledy zmenená a doplnená smernicou 2002/93/ES (Ú. v. ES L 331, 7.12.2002, s. 27).--------------------------------------------------


title: Smernica Komisie 2010/54/EÚ z  20. augusta 2010 , ktorou sa mení príloha I k smernici Rady 91/414/EHS s cieľom obnoviť zaradenie azimsulfurónu ako účinnej látky  Text s významom pre EHP

text:
               21.8.2010

               SK

               Úradný vestník Európskej únie

               L 220/63

         SMERNICA KOMISIE 2010/54/EÚ
   z 20. augusta 2010,
   ktorou sa mení príloha I k smernici Rady 91/414/EHS s cieľom obnoviť zaradenie azimsulfurónu ako účinnej látky
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh (1), a najmä na jej článok 6 ods. 1,
   keďže:

               (1)

               Zaradenie azimsulfurónu do prílohy I k smernici 91/414/EHS uplynie 31. decembra 2011. Oznámenie v súvislosti s obnovením zaradenia azimsulfurónu ako účinnej látky do prílohy I k smernici 91/414/EHS sa predložilo v súlade s článkom 4 nariadenia Komisie (ES) č. 737/2007 z 27. júna 2007 o ustanovení postupu pri obnove zaradenia prvej skupiny účinných látok do prílohy I k smernici Rady 91/414/EHS a vytvorení zoznamu týchto látok (2) a predložilo sa v lehote stanovenej v uvedenom článku.

               (2)

               Toto oznámenie sa prijalo ako vyhovujúce na základe rozhodnutia Komisie 2008/656/ES z 28. júla 2008 o prijateľnosti oznámení týkajúcich sa obnovy zaradenia účinných látok azimsulfurón, azoxystrobín, fluroxypyr, imazalil, kresoxim-metyl, prohexadión-kalcium a spiroxamín do prílohy I k smernici Rady 91/414/EHS a o vytvorení zoznamu príslušných oznamovateľov (3).

               (3)

               V lehote stanovenej v článku 6 nariadenia (ES) č. 737/2007 oznamovateľ predložil údaje požadované v súlade s článkom 6 nariadenia (ES) č. 737/2007 spolu s vysvetlením o význame každej novej predloženej štúdie.

               (4)

               Spravodajský členský štát pripravil hodnotiacu správu na základe konzultácie so spoluspravodajským členským štátom a predložil ju Európskemu úradu pre bezpečnosť potravín (ďalej len „úrad“) a Komisii 10. júna 2009. Správa ako dodatok k hodnoteniu látky obsahuje zoznam štúdií, z ktorých spravodajský členský štát pri hodnotení vychádzal.

               (5)

               Úrad postúpil hodnotiacu správu oznamovateľovi a všetkým členským štátom a prijaté poznámky postúpil Komisii. Úrad tiež hodnotiacu správu sprístupnil verejnosti.

               (6)

               Na žiadosť Komisie členské štáty a úrad partnersky preskúmali správu a úrad predstavil Komisii svoje závery partnerského preskúmania hodnotenia rizika azimsulfurónu (4)12. marca 2010. Hodnotiacu správu a závery úradu preskúmali členské štáty a Komisia v rámci Stáleho výboru pre potravinový reťazec a zdravie zvierat a finalizovali ich 9. júla 2010 vo forme revíznej správy Komisie o azimsulfuróne.

               (7)

               Z rôznych skúmaní vyplynulo, že od prípravkov na ochranu rastlín s obsahom azimsulfurónu možno očakávať, že budú vo všeobecnosti naďalej spĺňať požiadavky ustanovené v článku 5 ods. 1 písm. a) a b) smernice 91/414/EHS, najmä s ohľadom na spôsoby použitia, ktoré boli skúmané a podrobne opísané v revíznej správe Komisie. Preto je vhodné obnoviť zaradenie azimsulfurónu do prílohy I k smernici 91/414/EHS s cieľom zabezpečiť, aby sa prípravky na ochranu rastlín s obsahom tejto účinnej látky mohli naďalej povoľovať, ak sú v súlade s uvedenou smernicou.

               (8)

               Na základe revíznej správy, v ktorej sa zdôrazňuje, že vzniknutá technická nečistota fenol predstavuje toxické riziko, by sa však malo v technickom materiáli v súvislosti s uvedenou nečistotou stanoviť maximálna hodnota 2 g/kg.

               (9)

               Z nových predložených údajov možno usúdiť, že azimsulfurón a produkty jeho rozkladu pri fotolýze vo vode môžu predstavovať riziko pre vodné organizmy. Bez toho, aby bol dotknutý záver, že zaradenie azimsulfurónu sa má obnoviť, je preto vhodné získať ďalšie informácie o uvedených špecifických bodoch. V článku 6 ods. 1 smernice 91/414/ES sa stanovuje, že zaradenie látky do prílohy I môže podliehať určitým podmienkam. Preto je vhodné požadovať, aby oznamovateľ predložil ďalšie informácie, pokiaľ ide o hodnotenia rizika, ktoré môže azimsulfurón predstavovať pre vodné organizmy, a doplniť totožnosť produktov jeho rozkladu pri fotolýze vo vode.

               (10)

               Pred zaradením účinnej látky do prílohy I k smernici 91/414/EHS by sa členským štátom a zainteresovaným stranám mala poskytnúť primeraná lehota, aby sa mohli pripraviť na plnenie nových požiadaviek, ktoré z obnovenia vyplynú.

               (11)

               Bez toho, aby boli dotknuté povinnosti vymedzené v smernici 91/414/EHS v dôsledku obnovenia zaradenia účinnej látky do prílohy I k uvedenej smernici, by sa po obnovení mala členským štátom poskytnúť lehota šiestich mesiacov na preskúmanie povolení týkajúcich sa prípravkov na ochranu rastlín s obsahom azimsulfurónu, aby sa naďalej zabezpečilo plnenie požiadaviek stanovených v smernici 91/414/EHS, najmä v jej článku 13 a príslušných podmienok stanovených v prílohe I k uvedenej smernici. Členské štáty prípadne obnovia povolenia, v prípade potreby so zmenami, alebo zamietnu ich obnovenie. Odchylne od uvedeného termínu by sa malo poskytnúť dlhšie obdobie na predloženie a posúdenie aktualizácie úplnej dokumentácie podľa prílohy III v súvislosti s každým prípravkom na ochranu rastlín a s každým plánovaným použitím v súlade s jednotnými zásadami stanovenými v smernici 91/414/EHS.

               (12)

               Preto je vhodné smernicu 91/414/EHS zodpovedajúcim spôsobom zmeniť a doplniť.

               (13)

               Opatrenia stanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TÚTO SMERNICU:
   Článok 1
   Príloha I k smernici 91/414/EHS sa mení a dopĺňa v súlade s prílohou k tejto smernici.
   Článok 2
   Členské štáty prijmú a uverejnia najneskôr do 31. januára 2012 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení a korelačnú tabuľku medzi uvedenými ustanoveniami a touto smernicou.
   Uvedené ustanovenia uplatňujú od 1. februára 2012.
   Členské štáty uvedú priamo v uvedených prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze určia členské štáty.
   Článok 3
   1.   V prípade potreby členské štáty do 31. januára 2012 zmenia a doplnia alebo odoberú povolenia v súlade so smernicou 91/414/EHS, pokiaľ ide o výrobky na ochranu rastlín obsahujúce účinnú látku azimsulfurón.
   Do tohto dátumu overia najmä to, či podmienky stanovené v prílohe I k uvedenej smernici týkajúce sa azimsulfurónu boli splnené s výnimkou tých, ktoré sú stanovené v časti B položky týkajúcej sa tejto účinnej látky, a či držiteľ povolenia má dokumentáciu spĺňajúcu požiadavky prílohy II k uvedenej smernici alebo má k nej prístup v súlade s podmienkami článku 13 uvedenej smernice.
   2.   Členské štáty odchylne od odseku 1 v prípade potreby prehodnotia každý povolený prípravok na ochranu rastlín s obsahom azimsulfurónu ako jedinej účinnej látky alebo jednej z viacerých účinných látok, z ktorých sa všetky uviedli v prílohe I k smernici 91/414/EHS najneskôr do 31. júla 2011 tak, aby sa zohľadnil vývoj vedeckých a technických poznatkov, a v súlade s jednotnými zásadami stanovenými v prílohe VI k smernici 91/414/EHS, na základe dokumentácie spĺňajúcej požiadavky prílohy III k uvedenej smernici a s prihliadnutím na časť B položky týkajúcej sa azimsulfurónu v prílohe I k uvedenej smernici. Na základe uvedeného hodnotenia určujú, či príslušný prípravok naďalej spĺňa podmienky stanovené v článku 4 ods. 1 písm. b), c), d) a e) smernice 91/414/EHS. Po tomto určení členské štáty v prípade potreby zmenia a doplnia alebo odoberú povolenie najneskôr do 31. júla 2015.
   3.   Členské štáty odchylne od odsekov 1 a 2 prehodnotia každý povolený prípravok na ochranu rastlín s obsahom azimsulfurónu ako jednej z niekoľkých účinných látok, z ktorých sa všetky uviedli v prílohe I k smernici 91/414/EHS najneskôr do 31. júla 2011 a z ktorých najmenej jedna bola zahrnutá do prílohy I k smernici 91/414/EHS v období medzi 1. januárom 2009 a 31. júlom 2011, v súlade s jednotnými zásadami ustanovenými v prílohe VI k smernici 91/414/EHS, na základe dokumentácie spĺňajúcej požiadavky prílohy III k uvedenej smernici a s prihliadnutím na časť B položky týkajúcej sa azimsulfurónu v prílohe I k uvedenej smernici. Na základe uvedeného hodnotenia určujú, či príslušný prípravok spĺňa podmienky stanovené v článku 4 ods. 1 písm. b), c), d) a e) smernice 91/414/EHS.
   Po uvedenom určení členské štáty v prípade potreby zmenia a doplnia alebo odoberú povolenie najneskôr do 31. júla 2015 alebo do neskoršieho dátumu určeného na takúto zmenu a doplnenie alebo odobratie v príslušnej smernici alebo smerniciach, ktorými sa príslušná látka alebo látky dopĺňajú do prílohy I k smernici 91/414/EHS, podľa toho, ktorý z týchto dátumov nastane neskôr.
   Článok 4
   Táto smernica nadobúda účinnosť 1. augusta 2011.
   Článok 5
   Táto smernica je určená členským štátom.

      V Bruseli 20. augusta 2010

            Za Komisiu

            predseda

         José Manuel BARROSO

      (1)  Ú. v. ES L 230, 19.8.1991, s. 1.

      (2)  Ú. v. EÚ L 169, 29.6.2007, s. 10.

      (3)  Ú. v. EÚ L 214, 9.8.2008, s. 70.

      (4)  Záver z partnerského preskúmania posúdenia rizika pesticídov s účinnou látkou azimsulfurón. EFSA Journal 2010, 8(3):1554. [61 pp.]. doi:10.2903/j.efsa.2010.1554. K dispozícii na internetovej stránke: www.efsa.europa.eu

      PRÍLOHA
      V prílohe I k smernici 91/414/EHS sa riadok č. 5 nahrádza takto:

                     Číslo

                     Bežný názov,
                     identifikačné čísla

                     Názov podľa IUPAC

                     Čistota (1)

                     Účinnosť od

                     Zaradenie platí do

                     Osobitné ustanovenia

                     „5

                     azimsulfurón
                     č. CAS 120162-55-2
                     č. CIPAC 584

                     1-(4,6-dimetoxypyrimidín-2-yl)-3-[1-metyl-4-(2-metyl-2H-tetrazol-5-yl)-pyrazol-5-ylsulfonyl]-močovina

                     ≥ 980 g/kg
                     maximálna hladina znečistenia fenolom je 2 g/kg

                     1. augusta 2011

                     31. júla 2021

                     ČASŤ A
                     Povolené môžu byť len použitia ako herbicíd.
                     Vzdušné aplikácie sa nesmú povoliť.
                     ČASŤ B
                     Na uplatňovanie jednotných zásad prílohy VI sa zohľadnia závery revíznej správy týkajúcej sa azimsulfurónu finalizovanej Stálym výborom pre potravinový reťazec a zdravie zvierat 9. júla 2010, a najmä jej dodatky I a II.
                     Pri tomto celkovom hodnotení musia členské štáty venovať osobitnú pozornosť týmto bodom:

                                 —

                                 ochrane necieľových rastlín,

                                 —

                                 možnej kontaminácii podzemných vôd, ak sa účinná látka použije v citlivom prostredí a/alebo v citlivých klimatických podmienkach,

                                 —

                                 ochrane vodných organizmov.

                           Členské štáty musia zabezpečiť, aby podmienky povoľovania v prípade potreby zahŕňali opatrenia na zmiernenie rizika (napr. ochranné pásma, pri kultivácii ryže minimálne lehoty na zadržiavanie vody pred vypustením).
                     Príslušné členské štáty požiadajú o predloženie ďalších štúdií na dokončenie hodnotenia rizika pre vodné organizmy a ďalších štúdií na skompletizovanie totožnosti látok rozkladu pri fotolýze látky vo vode. Zabezpečia, aby oznamovatelia poskytli takéto štúdie Komisii do 31. októbra 2012.“

         (1)  Ďalšie podrobnosti o totožnosti a špecifikácii účinnej látky sú uvedené v revíznej správe.